Når dit barn er under 18 år, bliver ansvaret for andres misbrug af kortet vurderet efter værgemålslovens regler og reglerne om umyndiges erstatningskrav. Det betyder, at selvrisikoreglen på 375 kr. ikke gælder, og at reglerne om hæftelse i lov om betalinger kun gælder, hvis det er til barnets fordel. Du skal dog være opmærksom på, at barnet i henhold til værgemålslovens regler og reglerne om umyndiges erstatningskrav godt kan risikere at hæfte for misbruget, hvis der er handlet groft uansvarligt. Det kan fx være groft uansvarligt at give sit kort og sin pinkode til en ven, som herefter kan misbruge kortet. Det kan også være groft uansvarligt at skrive pinkoden på kortet og lade kortet ligge frit fremme, fx i klasselokalet eller til sport.